ৰাজ্যৰ বিভিন্ন প্ৰান্তত হাতী মানুহৰ সংঘাত অব্যাহত থকা সময়তে মঙলবাৰে নিশা কলিয়াবৰৰ জখলাবন্ধাৰ দেৱসত্ৰ গাঁৱৰ বিপুল শৰ্মা নামৰ ব্যক্তিজনৰ ভঁৰাল গৃহটো এটা প্ৰকাণ্ড বনৰীয়া হাতীয়ে ভাঙি তহিলং কৰে।
হাতীটোৱে এনেদৰে শৰ্মাৰ ভঁৰাল ঘৰতো ভাঙি ধান খোৱাৰ লগতে ধানবোৰ চৌদিশে সিঁচৰতি কৰি এক অবৰ্ণনীয় পৰিবেশৰ সৃষ্টি কৰে।
স্থানীয় লোকে জনোৱা মতে খাদ্যৰ সন্ধানত শিলঘাট কামাখ্যা পাহাৰৰ পৰা দাঁতিকাষৰীয়া অঞ্চললৈ প্ৰায়ে নিশা বনৰীয়া হাতীৰ দল ওলাই আহে।
অৱশ্যে স্থানীয় ৰাইজে নিশাই হাতীটোক তাৰ পৰা খেদি উক্ত পৰিয়ালতোক অধিক বিপদৰ পৰা ৰক্ষা কৰে।
আনহাতে বনবিভাগৰ এটা দলে আজি পুৱা শৰ্মাৰ ঘৰত উপস্থিত হৈ ক্ষয় ক্ষতিৰ বুজ লয় বুলি শৰ্মাৰ পৰিয়ালৰ লোকে আমাক জানিব দিয়ে।
তদুপৰি দেৱসত্ৰ অঞ্চলত বনবিভাগৰ নিয়মীয়া পহৰা আৰু অধিক টনকিয়াল কৰা হ'ব বুলি বনবিভাগৰ লোকে স্থানীয় ৰাইজক জানিব দিয়ে আৰু এই ক্ষেত্ৰত তেওঁলোকে ৰাইজৰো সহযোগিতা কামনা কৰিছে।
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
